CELEX: 62021CN0230
Language: fi
Date: 2021-04-09 00:00:00
Title: Asia C-230/21: Ennakkoratkaisupyyntö, jonka Raad voor Vreemdelingenbetwistingen (Belgia) on esittänyt 9.4.2021 – X, joka toimii omissa nimissään ja alaikäisten lastensa Y ja Z laillisen edustajan ominaisuudessaan v. Belgian valtio

5.7.2021   
            
            
               FI
            
            
               Euroopan unionin virallinen lehti
            
            
               C 263/7
            
         
      Ennakkoratkaisupyyntö, jonka Raad voor Vreemdelingenbetwistingen (Belgia) on esittänyt 9.4.2021 – X, joka toimii omissa nimissään ja alaikäisten lastensa Y ja Z laillisen edustajan ominaisuudessaan v. Belgian valtio
      (Asia C-230/21)
      (2021/C 263/10)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Raad voor Vreemdelingenbetwistingen (ulkomaalaisasioita käsittelevä hallintotuomioistuin, Belgia)
      
         Pääasian asianosaiset
      
      
         Kantaja: X, joka toimii omissa nimissään ja alaikäisten lastensa Y ja Z laillisen edustajan ominaisuudessaan
      
         Vastaaja: Belgian valtio
      
         Ennakkoratkaisukysymykset
      
      
                  1)
               
               
                  Onko unionin oikeutta, erityisesti oikeudesta perheenyhdistämiseen 22.9.2003 annetun neuvoston direktiivin 2003/86/EY (1) 2 artiklan f alakohtaa, luettuna yhdessä tämän direktiivin 10 artiklan 3 kohdan a alakohdan kanssa, tulkittava siten, että jäsenvaltiossa oleskelevan ”ilman huoltajaa tulevan alaikäisen” pakolaisen on tämän kansallisen lain mukaan oltava ”naimaton”, jotta syntyy oikeus perheenyhdistämiseen suoraan ylenevää polvea olevien sukulaisten kanssa?
               
            
                  2)
               
               
                  Jos tähän vastataan myöntävästi, voidaanko alaikäistä pakolaista, jonka ulkomailla solmittua avioliittoa ei yleiseen järjestykseen liittyvistä syistä tunnusteta, pitää direktiivin 2003/86/EY 2 artiklan f alakohdassa ja 10 artiklan 3 kohdassa tarkoitettuna ”ilman huoltajaa tulevana alaikäisenä”?
               
            
         (1)  EUVL 2003, L 251, s. 12